अगर यह समाचार ग़लत था तो क्या संघ परिवार की वैसी ही प्रतिक्रिया उस समय सामने आई, जेसी कि अब अजमेर धमाकों के संबंध में दाख़िल किए गए आरोपपत्र में इन्द्रेश का नाम आने के बाद सामने आई है। अगर हेमंत करकरे जीवित रहते? अगर 26 नवम्बर 2008 को मुम्बई पर आतंकवादी हमला न हुआ होता तो अजमेर बम धमाकों से संबंधित दाख़िल किए गए आरोपपत्र के 22वें पृष्ठ पर जो कुछ इस समय लिखा गया है, वैसा बहुत कुछ उसी समय सामने आ गया होता। कितने घनिष्ट संबंध आई.एस.आई के हैं कि उसने इन्द्रेश को 3 करोड़ रूपये दिए थे, क्या काम करती है आई.एस.आई....., किस काम के लिए पैसा ख़र्च करती है आई.एस.आई की....., भारत के विरूद्ध क्या गतिविधियां हैं आई.एस.आई, किससे छुपा है? बस यूं समझ लें कि इन्दे्रश की जगह अगर किसी मुसलमान का नाम होता तो क़यामत बरपा हो गई होती, कितने लोगों की गिरफ्तारियां हुई होतीं, किस तरह एक विशेष समुदाय का जीना मुश्किल हो गया होता। हम नहीं चाहते कि इन्दे्रश का नाम सामने आने पर ऐसी प्रतिक्रिया हो। परन्तु ऐसा भी न हो कि उनको बचाने के लिए ज़मीन-आसमान एक कर दिए जाऐं। जांच को प्रभावित करने के लिए सभी संभावित हथकण्डे प्रयोग किए जाने लगें और हम ख़ामोश रहें। आख़िर हमें यह समझना होगा कि देश प्रेम के मायने क्या हैं। अपने देश भारत का महत्व हम भारतियों के लिए क्या है, भारत की अखंण्डता, एकता तथा भाईचारा हमारी मातृभूमि के लिए कितना आवश्यक है। क्या इसे किसी एक नाम को बचाने पर क़ुरबान किया जा सकता है? क्या किसी एक संगठन को बचाने के लिए इसके अमन-चैन को दाव पर लगाया जा सकता है, एक संगठन जिसने देश प्रेम के मायने ख़ुद अपनी डिक्शनरी के हिसाब से ईजाद कर लिए हैं? पूर्व इसके कि मैं इनके देश प्रेम पर कुछ वाक्य लिखूं, कल अपने लेख में प्रकाशित किए गए समाचार की कुछ पंक्तियां निःसंदेह जो मेरी नहीं हैं, एक बार फिर पाठकों और देश बंदुओं की सेवा में प्रस्तुत कर देना चाहता हूंः